‘কেয়ামত থেকে কেয়ামত’ মুক্তির পর সালমান শাহকে আর পিছনে ফিরে তাকাতে হয়নি। একের পর এক ব্যবসা সফল সিনেমা উপহার দিয়ে চলেন তিনি। ১৯৯৩ থেকে ১৯৯৬ পর্যন্ত এই চার বছরে ২৭টি সিনেমায় অভিনয় করেন সালমান শাহ। এগুলো হলো- ‘কেয়ামত থেকে কেয়ামত’ (১৯৯৩), ‘তুমি আমার’, ‘অন্তরে অন্তরে’, ‘সুজন সখী’, ‘বিক্ষোভ’, ‘স্নেহ’, ‘প্রেম যুদ্ধ’ (১৯৯৪), ‘কন্যাদান’, ‘দেনমোহর’, ‘স্বপ্নের ঠিকানা’, ‘আঞ্জুমান’, ‘মহামিলন’, ‘আশা ভালোবাসা’ (১৯৯৫), ‘বিচার হবে’, ‘এই ঘর এই সংসার’, ‘প্রিয়জন’, ‘তোমাকে চাই’, ‘স্বপ্নের পৃথিবী’, ‘সত্যের মৃত্যু নেই’, ‘জীবন সংসার’, ‘মায়ের অধিকার’, ‘চাওয়া থেকে পাওয়া’ (১৯৯৬), ‘প্রেমপিয়াসী’, ‘স্বপ্নের নায়ক’, ‘শুধু তুমি’, ‘আনন্দ অশ্রু’, ‘বুকের ভেতর আগুন’ (১৯৯৭)। এর মধ্যে প্রিয়জন ছবিতে তাঁর সাথে ছিলেন পরবর্তী সময়ের জনপ্রিয় নায়ক রিয়াজ।